**Hanke nimetus:** Järvi-Aegviidu matkaraja Kõnnu Suursoo laudtee rekonstrueerimistöödele omanikujärelevalve teenuse tellimine

**Viitenumber:** 279037

**Hankija:** Riigimetsa Majandamise Keskus (70004459)

***LISA 1 TEHNILINE KIRJELDUS***

1. ***Teenuse kirjeldus, maht ja nõuded***
   1. Käesoleva hankega tellitakse Järvi-Aegviidu matkaraja Kõnnu Suursoo (RMK kinnistu 35206:002:0075, Koitjärve küla, Kuusalu vald, Harjumaa) laudtee rekonstrueerimistöödele omanikujärelevalve teenust. Lepingu maht tuleneb mh AB Artes Terrae OÜ poolt koostatud „Kõnnu Suursoo laudtee rekonstrueerimise projekt“ tööprojektist (töö nr. 23028KP2). Ehitushanke dokumentatsiooniga saab tutvuda ja dokumente alla laadida riigihangete registrist: Hanke nimetus: Järvi-Aegviidu matkaraja Kõnnu Suursoo laudtee rekonstrueerimine (viitenumber 275777), <https://riigihanked.riik.ee/rhr-web/#/procurement/6984212/general-info>. Lepingu maht tuleneb AB Artes Terrae OÜ poolt koostatud „Kõnnu Suursoo laudtee rekonstrueerimise projekt“ tööprojektist (töö nr. 23028KP2).
   2. Omanikujärelevalvet teostatakse lähtuvalt kehtivatest õigusaktidest, sh vastavalt Majandus-ja taristuministri 02.07.2015.a. määrusele nr 80 „Omanikujärelevalve tegemise kord“.
   3. Töövõtja spetsialist(id) peab viibima ehitusplatsil nii palju, kui on vaja lepingukohustuste ja ülesannete nõuetekohaseks täitmiseks, kuid mitte harvem kui vähemalt ühel tööpäeval nädalas ehitusperioodil.

|  |  |  |  |  |  |
| --- | --- | --- | --- | --- | --- |
| Hanke nimetus | Objekti nimi | Töövõtulepingust tulenev ehitusperiood/ orienteeruv ehitusaeg | **Orienteeruv** OJV teenuse osutamise aeg | OJV objektil viibimise kohustus vastavalt tööde teostamise tegelikule perioodile | Projekt |
| Järvi-Aegviidu matkaraja Kõnnu Suursoo laudtee rekonstrueerimistöödele omanikujärelevalve teenuse tellimine | Järvi-Aegviidu matkaraja Kõnnu Suursoo laudtee | 4 kuud | 6 kuud või vastavalt tegelikule ehitustööde kestvusele | vastavalt tööde kulgemisele objektil, kuid mitte harvem, kui  **1x nädalas** | Lepingu maht tuleneb ehitustööde riigihanke viitenumber 275777 mahust, sh AB Artes Terrae OÜ poolt koostatud „Kõnnu Suursoo laudtee rekonstrueerimise projekt“ tööprojektist (töö nr. 23028KP2) |

* 1. Ehitustööde järelevalve teostaja valimisel peab järelevalve üheks tööülesandeks olema seatud nõutava sagedusega füüsiline kohalolek ehitusplatsil tööprotsessi (kontrollmõõdistused enne tööde alustamist, mahamärkimised, tööde teostamine, teostusmõõdistused jms) kontrollimise eesmärgil. Järelevalve peab tööde teostajaga samaväärse põhjalikkusega ennast kurssi viima rajatava ehitise eripära ja selle rajamiseks koostatud uurimis-projekteerimistööde materjalidega.
  2. OJV teenuse osutamisel **ei ole** hankelepingu täitmisel nõutav OJV teenuse osutaja igapäevane ehitusobjektil kohalolek ehitustööde teostamise ajal. Nõutav kohaloleku sagedus on esitatud hankedokumendis p. 1.3.
  3. Pakkumuses tuleb arvestada nende teenuste osadega, mis ei ole hankedokumentides otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Päästeamet, Elektrikontrollikeskus, tervisekaitsetalitus, Tööinspektsioon, Keskkonnainspektsioon, Muinsuskaitseamet jne). Pakkuja peab arvestama, et eelnimetatud ametkonnad võivad tööde käigus või tööde vastuvõtmisel esitada täiendavaid nõudeid.
  4. Hankedokumentides kirjeldatud eesmärgi täitmiseks vajalike teenuse mahtude määramine on pakkuja kohustus. Juhul kui hankedokumentides või lisades on esitatud konkreetsed teenuse mahud tuleb lugeda neid informatiivseteks ning pakkumuses tuleb arvestada tegelike vajalike teenuse mahtudega.
  5. Mitmeti tõlgendatavate lahenduste/formuleeringute/tööde suhtes, kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks hankija tõlgendus.
  6. Teenusekogumaksumus peab sisaldama kõiki omanikujärelevalve toiminguid, mis tulenevad seadustest, määrustest, standarditest ja antud hankele lisatud järelevalve käsunduslepingust.
  7. Juhul, kui ehitustööd pikenevad OJV teenuse osutajast sõltumata, jätkab käsundisaaja teenuse osutamist ning käsundiandja maksab selle eest tasu käsunduslepingus välja toodud alustel.
  8. Ehitushanke dokumentatsiooniga saab tutvuda ja dokumente alla laadida riigihangete registrist:

Hanke nimetus: *Järvi-Aegviidu matkaraja Kõnnu Suursoo laudtee rekonstrueerimine (viitenumber 275777),* <https://riigihanked.riik.ee/rhr-web/#/procurement/6984212/general-info>